承芸叟寄示新詞一篇以此寄謝揚子云書亦有色乎此亦書之色也
作者：孔平仲
朝代：宋

paragraphs: 綺羅敷色新出機，嵩洛神秀鍾妙詞。
關西子弟多習武，博學能文君最奇。
目中無雙成器早，少小玉立誰瑕疵。
天王母后親選擢，抱道韞德將發施。
朝中議論太真樸，湖南威鳳翅小垂。
屈申后先皆有數，此理昭昭君自知。
芰荷堆綠珠露冷，蘭杜秋香風正吹。
征鴻南飛燕北去，晚去瀟湘君未歸。